GiliGold/VAD_KnessetCorpus huggingface dataset:
מיכאל איתן: זה היה הסיכום בינינו שנועד לפתור את הבעיה האמיתית שדב מעלה בלי לפתור אותה בצורה ישירה לגבי כלל הסוגיות שיכולות להתעורר במקרים שבהם היועץ המשפטי של הכנסת אומר:
מיכאל איתן: אני לא יכול להגן על זה.
דוד טל: תודה עבור הבהרת הנושא.
דב חנין: זו הייתה שאלה ארוכה, מעניינת ואינפורמטיבית.
דב חנין: אני בכל זאת רוצה לומר לכם, עמיתי חברי הכנסת, כמי שהופיע בעצמו לא מעט בפני בתי משפט, כאשר אדם מוסמך לייצג גוף מסוים הוא מייצג אותו באופן רחב, באופן יצירתי, זה ייצוג נכון וכך ראוי לייצג.
דב חנין: אני לא חושב שמישהו מוסמך, ואני אומר את זה ברמה העקרונית, אני לא חושב שמישהו מוסמך לומר בשם הכנסת דברים שהכנסת לא החליטה.
דב חנין: אני חושב שזו קביעה מרחיקת לכת.
דוד טל: דב, אנחנו לא אומרים את זה.
דב חנין: אתם כן אומרים.
דוד טל: לא, אנחנו אומרים שמה שהכנסת החליטה – היועצת המשפטית תגונן על מה שהכנסת החליטה.
דב חנין: אתם ממש לא אומרים את זה.
דב חנין: בואו לא נתחמק מהשאלה.
דב חנין: אתם יכולה להחליט החלטה שמפקיעה מהכנסת את היכולת לדבר בפני בית המשפט.
דב חנין: זה מה שאתם אומרים כאן.
דב חנין: כשאתם אומרים: הכנסת תהיה רשאית להשמיע את טענותיה, איך הכנסת טוענת טענות?
דב חנין: יש דרך אחת לכנסת לומר את דברה וזה באמצעות החלטות מליאת הכנסת.
דב חנין: כל דבר שלא הוחלט בהחלטות מליאת הכנסת מבחינתי איננו החלטה של הכנסת.
נורית אלשטיין: המליאה לא מתייצבת בבית משפט.
דוד טל: אני מקבל את דעתו של חבר הכנסת מיקי איתן.
דוד טל: אדחה את ההצבעה למועד אחר.
דוד טל: אני מציע לאמץ את הדברים שגדעון אמר, להשמיט את 4 המילים האחרונות.
דוד טל: בדיון הבא נמשיך, נסכם וגם נצביע.
דוד טל: בינתיים יהיה זמן לחבר הכנסת מיקי איתן לדון עם אנשי אקדמיה כאלה ואחרים כדי לראות איך אנחנו מגבשים איזושהי הצעת חוק שתהיה חלקה ושלא תצא תקלה תחת ידינו.
דוד טל: אנחנו עוברים לנושא הבא, הצעה לתיקון סעיף 88 לתקנון – הצבעה על הרביזיה.
דוד טל: בדיון הקודם עלה הנושא הזה ונפל, 5 היו בעד ו-5 היו נגד ולכן ההצעה לא נתקבלה ונתבקשתי לקיים רביזיה.
גדעון סער: אסביר את זה ממש בתמצית.
גדעון סער: אני בהחלט תומך בהסדר שהושג בין יושבת ראש הכנסת לבין השרה המקשרת שבא כאן לידי ביטוי בתיקון סעיף 88.
גדעון סער: מה היה גדר המחלוקת או מה ביקשתי להוסיף, שזה ביטא את רוח הדיון לכל אורכו – שתהיה מגבלה מסוימת על היעדרות של שרים שבמקומם שמים שרים אחרים לא מתחום האחריות שלהם והם עונים במקום השרים הנוגעים בדבר.
גדעון סער: לכן הצעתי לשים איזושהי תקופה מרבית, למשל, פעמיים בכנס חורף ופעם בכנס קיץ.
גדעון סער: תגידו יותר, בסדר, אבל הצעתי לתת איזושהי מגבלה שזה לא יהיה רק בנסיבות מיוחדות כי נסיבות מיוחדות זה תיבה סתומה, כל אחד יפרש את זה כרצונו.
גדעון סער: הרי בסופו של דבר הממשלה תחליט מה זה הנסיבות המיוחדות והכנסת תהיה פסיבית.
גדעון סער: לכן הצעתי לאמץ את הסעיף כמות שהוא ולהגביל את מספר הפעמים שהשרים שאינם נוגעים בדבר יוכלו לענות.
גדעון סער: אפשר ללכת פה בדרך ארוכה ובדרך קצרה.
גדעון סער: בפעם הקודמת באמת לא היה רוב ואתם רוצים שיהיה רוב ברביזיה וזה בסדר.
גדעון סער: אנחנו ניקח את ההסתייגות הזאת למליאת הכנסת, נאבק עליה במליאת הכנסת כי זה לא עניין של קואליציה ואופוזיציה.
דוד טל: במידה וזה לא יתקבל פה וגם לא יתקבל במליאת הכנסת, ואדוני יבקש אחרי חודש, חודשיים, להעלות את הנושא לדיון – נעלה את הנושא לדיון.
גדעון סער: זה לא העניין אדוני.
גדעון סער: זו לא שאלה של קואליציה מול אופוזיציה.
דוד טל: אנחנו צריכים לראות איך זה עובד, אם נראה שזה לא עובד טוב, אדוני כחבר הוועדה יבקש ממני.
דוד טל: אני מתחייב כאן בלי נדר - - -
גדעון סער: תוך כדי הדיונים בהצעה הזאת, אני ראיתי במליאה דברים אבסורדיים.
גדעון סער: עולה יולי טמיר לענות לנושא מדיני, אחר כך בנושא החינוך עולה שר שלא קשור לחינוך.
גדעון סער: כל העניין הזה אנחנו עושים מעצמנו צחוק.
גדעון סער: השאלה אם אנחנו כחברי כנסת רוצים להמשיך ולעשות מעצמנו צחוק.
גדעון סער: היום אני באופוזיציה, מחר אני אולי במקום אחר, זאת לא הנקודה הקובעת.
גדעון סער: זה מה שאני מבקש.
גדעון סער: אם הנוסח הוא כפי שהוא.
גדעון סער: אני מציע לחברי להצביע נגד הרביזיה.
גדעון סער: אם היושב ראש מוכן להכניס את התיקון שאני מציע אני אצביע עם כולם כי אני בעד ההסדר מי הסמכות.
דוד טל: מי בעד הרביזיה ירים את ידו?
דוד טל: 11 בעד.
דוד טל: 10 נגד.
דוד טל: 11 כנגד 10 - הרביזיה התקבלה.
דוד טל: אנחנו עוברים להצעה 88 כפי שהוצעה.
דוד טל: מי בעד הסעיף ירים את ידו.
דוד טל: 12 בעד.
דוד טל: תודה הסעיף התקבל.
גדעון סער: אבקש לרשום הסתייגות שלי.
דוד טל: הסתייגות של חבר הכנסת סער.
גדעון סער: הסתייגות של חברי הכנסת סער ויחימוביץ.
דוד טל: תודה, הישיבה נעולה.
דוד טל: בוקר טוב, אני פותח את ישיבת ועדת הכנסת.
דוד טל: נתחיל בערעור של חבר הכנסת דב חנין בנושא "תוחלת החיים בנגב – שנתיים פחות מתל אביב".
דוד טל: חבר הכנסת חנין, בבקשה.
דב חנין: זה נושא ראוי, חשוב מאין כמותו, מדבר בעד עצמו.
דב חנין: לכן, אני מבקש מכולכם, עמיתיי, לתמוך בערעור.
דב חנין: זה מתאים מאין כמותו.
דוד טל: סגן יושב ראש הכנסת, חבר הכנסת רותם, בבקשה.
דוד רותם: אדוני היושב ראש, הנשיאות אישרה שמונה הצעות דחופות לסדר-היום.
דוד רותם: היו נושאים כמו הפיגוע בדימונה, נושא הקשישים, נושאים שהם דחופים באמת.
דוד רותם: נושא תוחלת החיים בנגב – שנתיים פחות מתל אביב, הוא לא נושא שהוא דחוף דווקא לשבוע זה.
דוד טל: רציתי לומר שחמישה נושאים זה לא דבר קדוש, אבל אישרתם כבר שמונה.
דוד טל: אני מבין מהנימה של דברי אדוני שהשבוע לא אבל בשבוע הבא אולי כן.
גדעון סער: אבל דווקא השבוע אין הצעות חוק במחלוקת בגלל ועידת ש"ס.
גדעון סער: לכן אין שום בעיה לשלב עוד אחת.
דוד רותם: לכן אישרנו שמונה.
דב חנין: זה יום קצר, אין הצעות חוק במחלוקת.
דוד רותם: זה נכון, אבל אישרנו שמונה נושאים, שבכל אחד מהם יש הרבה מציעים.
דוד רותם: הרי בסופו של דבר כשאנחנו מאשרים יותר הצעות בשעה 6:00 אחרי הצהרים המליאה ריקה, ואנחנו לא רוצים את זה.
דוד טל: כמה מציעים יש בנושא הזה?
דוד טל: מציע אחד?
דוד רותם: כן, אבל זה עדיין שר וזו עדיין הצעה, ויש שמונה הצעות.
דוד טל: לדעתי אתה צודק, אבל השולחן הזה יאמר את דברו.
דוד טל: רבותיי חברי הכנסת, אני מעלה את זה להצבעה.
דוד טל: מי בעד הערעור של חבר הכנסת חנין?
דוד טל: הצבעה בעד הערעור – 4 נגד – מיעוט נמנעים – אין הערעור התקבל.
דוד טל: חבר הכנסת חנין, ההצעה שלך לסדר היום אושרה.
דוד טל: בקשת יושב ראש ועדת הכלכלה להעברת הצעת חוק כרטיס חיוב (תיקון מס' 4), התשס"ז-2007, מוועדת החוקה חוק ומשפט לדיון בוועדת הכלכלה
דוד טל: אנחנו עוברים לבקשת יושב ראש ועדת הכלכלה להעביר את הצעת חוק כרטיס חיוב מוועדת החוקה לדיון בוועדת הכלכלה.
דוד טל: יושב ראש ועדת החוקה, חוק ומשפט נתן את הסכמתו להעברת הצעת החוק.
דוד טל: אני לא רואה בזה בעיה.
דוד טל: חבריי חברי הכנסת, מי בעד ההצעה להעביר את הנושא הזה לוועדת הכלכלה?
דוד טל: מי מתנגד?
דוד טל: הצבעה בעד העברת הנושא לוועדת הכלכלה – 4 נגד – אין נמנעים – אין הבקשה אושרה
דוד טל: תודה, אישרנו להעביר את הצעת החוק לוועדת הכלכלה.
דוד טל: בקשת יושב ראש ועדת הפנים והגנת הסביבה להעברת הצעת חוק הגבלת הפרסומת לכלי רכב (חובת גילוי נתוני פליטת המזהמים), התשס"ח-2007, מוועדת הכלכלה לדיון בוועדת הפנים והגנת הסביבה
דוד טל: הנושא הבא הוא בקשתו של יושב ראש ועדת הפנים והגנת הסביבה להעברת הצעת חוק הגבלת הפרסומת לכלי רכב (חובת גילוי נתוני פליטת המזהמים), מוועדת הכלכלה לדיון בוועדת הפנים והגנת הסביבה.
דוד טל: יושב ראש ועדת הכלכלה מתנגד להעברת הצעת החוק מוועדת הכלכלה, ומצורף גם מכתבו.
דוד טל: אדוני, יושב ראש ועדת הכלכלה, רוצה להוסיף משהו?
גלעד ארדן: קודם כול, הוועדה כבר קיימה דיון אחד בהצעת החוק הזו.
דוד טל: אדוני, אני חושב שדי בנימוק הזה משום שיש פה מסורת, שאנחנו משתדלים לשמור אותה, שהצעת חוק שכבר נדונה בוועדה מסוימת, צריכים להיות נימוקים ענקיים על מנת שנעביר אותה משם.
דוד טל: מי בעד להשאיר את הצעת החוק בוועדת הכלכלה?
דוד טל: הצבעה בעד – רוב נגד – אין אושר
דוד טל: תודה, הנושא נשאר בוועדת הכלכלה.
דוד טל: חבר הכנסת ארדן, תהיה לך עוד קצת עבודה.
דוד טל: בקשת יושב ראש ועדת המדע והטכנולוגיה להעברת הצעת חוק מסחר אלקטרוני, התשס"ח-2008, (מ/356), מוועדת הכלכלה לדיון בוועדת המדע והטכנולוגיה.
דוד טל: אנחנו עוברים לנושא הבא, בקשת יושב ראש ועדת המדע והטכנולוגיה להעברת הצעת חוק מסחר אלקטרוני, התשס"ח-2008, מוועדת הכלכלה לדיון בוועדת המדע והטכנולוגיה.
דוד טל: יושב ראש ועדת הכלכלה מתנגד להעברת הצעת החוק.
דוד טל: תסביר, בבקשה.
גדעון סער: אבל כבר הכרענו בנושא.
גלעד ארדן: במקור הממשלה ביקשה להעביר את הצעת החוק הזו לוועדת החוקה.
גלעד ארדן: שוחחתי עם שר המשפטים ושכנעתי אותו שכיוון שמדובר בפעילות מסחרית גרידא, והידע היותר חשוב הוא לגבי הפעילות המסחרית, עסקאות, לאו דווקא הזירה שבה מתבצעת אותה פעילות מסחרית.
גלעד ארדן: הוא השתכנע, וכך גם אמר מעל הדוכן, שהחוק יעבור לוועדת הכלכלה.
גלעד ארדן: המומחיות של ועדת המדע, אבל בנושא הזה לב ליבו של החוק הוא העניין המסחרי, עסקאות שנעשות באינטרנט.
מיכאל אטלן: מציע ליושב ראש ועדת הכלכלה לא לקחת על עצמו את החוק הזה.
מיכאל אטלן: אני מציע לו הצעה ידידותית.
מיכאל אטלן: עמדתי בראש הוועדה לחוק החתימה הדיגיטלית.
מיכאל אטלן: כל החוק הזה מתבסס על הליכים שצריכים להיות מאומתים באינטרנט וקשורים בטכנולוגיה של דרך ביצוע העסקאות.
מיכאל אטלן: נכון שזה עסקאות, אבל כל החוק מדבר על היבטים טכנולוגיים, איך לקשור את העסקה ולהבטיח אותה.
מיכאל אטלן: ישבתי בוועדה אז, הייתי צריך להשקיע עשרות שעות להבין את כל הטכנולוגיות.
מיכאל אטלן: הייתי האדם היחיד שבא לישיבות של הוועדה, אף חבר כנסת לא היה.
מיכאל אטלן: פעם אחת חבר כנסת אחד נכנס לרבע שעה ויצא.
דוד טל: השתתפתי לפחות בישיבה אחת או שתיים.
מיכאל אטלן: אביא את הפרוטוקולים.
מיכאל אטלן: היה חבר כנסת אחד שנכנס לרבע שעה, נבהל ויצא.
מיכאל אטלן: ישבו מומחים, ישבנו הרבה זמן ובסוף זה אושר.
מיכאל אטלן: זה היה אחד החוקים שאני כדוגמה לקשיים של הכנסת להיכנס לחקיקה טכנולוגית.
מיכאל אטלן: יש פה ביטויים: הוועדה צריכה להכריע בין שקילות הצורה לשקילות פונקציונלית.
מיכאל אטלן: מדובר פה על חתימה דיגיטלית.
מיכאל אטלן: אני לא גאון, אני בסך הכול חובב, אבל אם יושב ראש הוועדה יעשה את עבודתו נאמנה וירצה להעביר את החוק הזה ולהבין מה קורה, הוא יצטרך לעזוב הרבה מהעבודה שהוא עושה.
מיכאל אטלן: לא מדובר פה במסחר, מדובר בהיבטים הטכנולוגיים שיכולים לאפשר את המסחר באינטרנט.
גלעד ארדן: לא, אבל אני מוכן שתהיה ועדה משותפת, בראשות ועדת הכלכלה.
גלעד ארדן: לא במקרה משרד המשפטים מוביל את החוק הזה ולא משרד המדע.
גלעד ארדן: לב ליבו של החוק זה ההיבטים המסחריים של העסקאות שנעשות באינטרנט.
גדעון סער: אני בטוח שבנושא הזה לחבר הכנסת מיקי איתן יש בקיאות מיוחדת, אבל זה עדיין לא טעם הכרחי להעביר את הנושא מוועדת הכלכלה לוועדת המדע.
גדעון סער: הנושא הוא מסחר אלקטרוני, זה נושא של מסחר.
גדעון סער: כל נושא - - -
מיכאל אטלן: יש ועדת אינטרנט, אז מה תעשה ועדת האינטרנט?
מיכאל אטלן: כל נושא שקשור לאינטרנט קשור גם לדבר אחר.
גדעון סער: כל דבר שנוגע לאינטרנט.
גדעון סער: למשל, דנו עכשיו על חסימת אתרים.
מיכאל אטלן: זה נושא של ועדת החוקה, כי זה קשור לחופש הביטוי.
גדעון סער: כל הנושאים הכבדים בעניין הזה נידונים בוועדת הכלכלה.
גדעון סער: אני רוצה להפריך עוד הנחה כאילו יש לחברי ועדת המדע והטכנולוגיה בקיאות בנושאים טכנולוגיים, שחברי ועדת הכלכלה לא יוכלו להשיג את זה.
גדעון סער: כלומר, גם אם הם מאוד יתאמצו הם לא יצליחו להבין את הדברים האלה כי הם לא חברים בוועדת המדע והטכנולוגיה.
גדעון סער: בואו לא נפריז – ונדמה לי שזו הייתה עמדת הלשכה המשפטית בזמנו - כל חבר כנסת יכול להיכנס לנושאים האלה, אם הוא מספיק שקדן וחרוץ.
גדעון סער: יש הרבה נושאים שנידונים בוועדה מסוימת, שיש להם היבטים שנוגעים גם לוועדה אחרת, והשאלה מה ההיבט הדומיננטי.
גדעון סער: ההיבט הדומיננטי פה הוא היבט של מסחר.
דוד טל: חבר הכנסת איתן, אתה רוצה להשיב?
מיכאל אטלן: אני מתפלא מאוד על ניהול ענייני הכנסת בשיטה הזאת.
מיכאל אטלן: נכון שחברי הכנסת הם לא מקצוענים, והם לא צריכים להיות מקצוענים.
מיכאל אטלן: אבל עבודת חקיקה אמיתית בכנסת מתבצעת כחברי כנסת מגיעים לוועדה ומקבלים על עצמם סוגים של חקיקה שמקבלים אתם מורשת, התבססות על ניסיון ויכולת.
מיכאל אטלן: גם אנשי המקצוע של הוועדה רוכשים ניסיון.
מיכאל אטלן: אני יכול לתת הרבה דוגמאות לכך שוועדות מטפלות בנושא מסוים, הכניסה בפעם השניה והשלישית לחקיקה היא כבר יותר קלה.
מיכאל אטלן: הם כבר יודעים את הדברים ורוכשים ניסיון.
מיכאל אטלן: יש ועדת אינטרנט, שהיא ועדת משנה בוועדת המדע.
מיכאל אטלן: אני יודע שיש קו מנחה, אני לא טוען שוועדת האינטרנט צריכה לדון בכל נושא שקשור לאינטרנט.
מיכאל אטלן: להיפך, למשל חופש הביטוי הוא נושא של ועדת החוקה ולא של ועדת האינטרנט.
מיכאל אטלן: אבל כאשר מדברים על ההיבטים הטכנולוגיים ורוצים להסתמך על חקיקה שחוקקה בחוק החתימה האלקטרונית, שבלעדיו אין מסחר אלקטרוני, ונושא של אבטחת מידע, שאלה נושאים טכנולוגיים פרופר, אני ממליץ ומציע.
מיכאל אטלן: אתם יודעים מה?
מיכאל אטלן: אני מוכן להיות הפעם צופה מהצד ואראה איך ועדת הכלכלה מטפלת בחקיקה הזאת.
מיכאל אטלן: נעקוב ונראה האם הכנסת מתעמקת בחקיקה ורואה מה שהיא עושה או שמחוקקים בלי שאף אחד מבין כלום במה שעושים שם.
מיכאל אטלן: אני מוכן שזה יהיה האתגר.
דוד טל: אתה מוכן לקבל את הצעתו של יושב ראש ועדת הכלכלה שזו תהיה ועדה משותפת?
מיכאל אטלן: אני יודע מה יהיה בוועדה המשותפת.
מיכאל אטלן: או.קיי.
מיכאל אטלן: ההצעה כאן כוללת הצעה לוועדה משותפת.
מיכאל אטלן: זאת הצעה של חבר הכנסת אלון, שאני מייצג אותו.
מיכאל אטלן: אתם רוצים להקים משותפת – עדיף.
דוד טל: זו הייתה הצעתו של חבר הכנסת ארדן.
מיכאל אטלן: הדיון הזה מתבצע בעקבות פנייתו של חבר הכנסת בני אלון, יושב ראש ועדת המדע.
מיכאל אטלן: הוא כותב: לחילופין, אני מציע ועדה משותפת לשתי הוועדות, בראשות ועדת המדע והטכנולוגיה.
מיכאל אטלן: חבר הכנסת ארדן מציע ועדה משותפת בראשות ועדת הכלכלה.
דוד טל: אתה רוצה שנצביע רק בראשות מי מבין שני יושבי הוועדות תהיה הוועדה המשותפת?
דוד טל: אתן לחבר הכנסת אלדד את רשות הדיבור, ואשוב אליכם להצבעה.
אריה אלדד: אני לא חושב שחבר הכנסת בני אלון הוא מדען יותר גדול מחבר הכנסת ארדן.
אריה אלדד: הכישורים של חברי הוועדה אינם שונים.
אריה אלדד: יש דבר אחד, שאם חושבים שהחוק חשוב וראוי לקדם אותו, יש יתרון מובהק לוועדת המדע.
אריה אלדד: היא ועדה הרבה יותר פנויה.
אריה אלדד: יש לה הרבה יותר זמן לעסוק בחוק הזה ולקדם אותו מהר.
אריה אלדד: ועדת הכלכלה עמוסה בחוקים.
אריה אלדד: אתמול שמעתי את חבר הכנסת ארדן תופס שלושת רבעי מזמן המליאה ומספר - - -
גלעד ארדן: זו הוכחה לכמה חוקים אנחנו משלימים.
אריה אלדד: העומס על ועדת הכלכלה הרבה יותר גדול, ואם חושבים שהחוק הזה חשוב אפשר לקדם אותו יותר בוועדת המדע.
דוד טל: חבר הכנסת ארדן, ועדה משותפת בראשות ועדת המדע מקובלת עליך?
דוד טל: אז אנחנו נצביע אם זה עובר לוועדת הכלכלה או לוועדת המדע.
גלעד ארדן: תציע ועדה משותפת בראשות ועדת המדע או בראשות ועדת הכלכלה.
דוד טל: הצעתי את זה בהתחלה ונאמר לי - - -
גדעון סער: הוא מציע פשרה.
גדעון סער: בפעם הקודמת החלטנו להעביר לכלכלה.
גדעון סער: הבקשה הזו להעביר היא אחרי שהחלטנו.
דוד טל: יש הצעה של חבר הכנסת ארדן לוועדה משותפת בראשות יושב ראש ועדת הכלכלה.
דוד טל: יש הצעה אחרת של חבר הכנסת בני אלון, שמיוצג על ידי בא כוחו מיכאל איתן, שמבקשת שאם כבר מחליטים על ועדה משותפת אז בראשות ועדת המדע.
דוד טל: אתם רוצים שנצביע על ועדה משותפת או להצביע האם להעביר את זה לוועדת הכלכלה או ועדת המדע?
גלעד ארדן: אני מעדיף ועדה משותפת, אשמח שיהיה גם ידע ספציפי של חבר הכנסת איתן.
דוד טל: כולנו תמימי דעים על ועדה משותפת.
דוד טל: פעם ראשונה נצביע על ועדה משותפת בראשות יושב ראש ועדת כלכלה; פעם שניה ועדה משותפת בראשותו של יושב ראש ועדת המדע.
דוד טל: מי בעד הצעתו של חבר הכנסת ארדן לוועדה משותפת בראשותו שלו?
דוד טל: הצבעה בעד – 7 נגד – 3 אושר
דוד טל: מי בעד הצעתו של חבר הכנסת מיכאל איתן?
דוד טל: הצבעה בעד – 3 נגד – 7 לא אושר
דוד טל: יש רוב להצעתו של חבר הכנסת ארדן, אשר על כן תהיה ועדה משותפת בראשותו.
דוד טל: הוועדה תהיה בת שמונה חברים, ארבעה מכל ועדה.
דוד טל: תגישו את הרשימה כמה שיותר לוועדת הכנסת ונאשר את זה.
דוד טל: קביעת ועדות לדיון בהצעות חוק והצעות לסדר היום: (1) דמי מחלה (היעדרות בשל מחלת ילד) (תיקון – הוספת ימי היעדרות להורה יחיד), התשס"ח-2007, של חברי הכנסת גדעון סער ושלי יחימוביץ
דוד טל: אנחנו עוברים להצעת חוק דמי מחלה (היעדרות בשל מחלת ילד) (תיקון – הוספת ימי היעדרות להורה יחיד), התשס"ח-2007, של חברי הכנסת גדעון סער ושלי יחימוביץ.
דוד טל: נשמעו הצעות להעביר את ההצעה לוועדת העבודה, הרווחה והבריאות ולוועדה לקידום מעמד האישה.
דוד טל: יושב ראש ועדת העבודה, הרווחה והבריאות מבקש להעביר את הצעת החוק לדיון בוועדת העבודה.
דוד טל: מישהו רוצה לומר משהו?
גדעון סער: אני אומר את הדברים גם בשמי וגם בשם חברת הכנסת יחימוביץ, שהיא שותפה בהצעת החוק הזאת.
גדעון סער: הצעת החוק הזאת היא אחת משלוש הצעות חוק בנושא של חד-הוריות, שעלו בעקבות דיונים אצלנו בוועדה.
גדעון סער: אם נשתמש בשיקול שעלה בדיון הקודם, של המהירות שבה אנחנו מקדמים הצעות חוק ויכולים לקדם את הנושא הזה, אז אני חושב שאין ספק שהוועדה לקידום מעמד האישה היא הוועדה המתאימה והיותר יעילה.
דוד טל: בוא לא נחלק ציונים.
גדעון סער: לא, ועדת העבודה היא פשוט יותר עמוסה.
גדעון סער: אני אומר את זה בשם שני המציעים, שאנחנו חושבים שזה צריך לעבור לוועדה לקידום מעמד האישה.
דוד טל: מישהו רוצה להוסיף?
דוד טל: אני רוצה לומר שהאכסניה האמיתית היא ועדת העבודה, הרווחה והבריאות, אני חושב שזה לכולה עלמא.
דוד טל: אבל אני מוכרח להעיד, אני עצמי העברתי הצעת חוק, שסברתי מלכתחילה שהאכסניה שלה היא ועדת העבודה, הרווחה והבריאות.
דוד טל: דא עקא שיש לי חוקים שתקועים שם למעלה מחצי שנה והם לא נדונים.
דוד טל: מצאתי לנכון להעביר את זה לוועדה למעמד האישה, והתוצאות אכן היו מהירות.
דוד טל: מי בעד הוועדה לקידום מעמד האישה?
דוד טל: הצבעה בעד – 9 נגד – אין נמנעים – אין ההצעה להעביר את הצעת החוק לוועדה לקידום מעמד האישה נתקבלה.
דוד טל: נעביר את זה לוועדה לקידום מעמד האישה.
דוד טל: (2) הצעת חוק חלוקת זכויות פנסיה בין בני זוג, התשס"ז-2007, של חבר הכנסת חיים אורון וקבוצת חברי כנסת.
דוד טל: אנחנו עוברים לסעיף 2, הצעת חוק חלוקת זכויות פנסיה בין בני זוג, של חבר הכנסת חיים אורון וקבוצת חברי כנסת.
דוד טל: נשמעו הצעות להעביר את הצעת החוק לוועדת הכספים או לוועדה לקידום מעמד האישה.
דוד טל: הוועדה לקידום מעמד האישה, מה יש לכם לומר בנושא?
גדעון סער: אדוני היושב ראש, העמדה שאני נוקט היא עמדתי, אבל גם העמדה של חלק מהארגונים, כמו נעמ"ת, מהמציעים של הצעת החוק.
גדעון סער: הנושא יכול להיות בגדר נושא שוועדת הכספים תגיד שהוא נושא פנסיוני ולכן צריך לעבור עליה.
גדעון סער: בגדול, זו רפורמה בנושא של חלוקת זכויות פנסיה בין בני זוג, בכיוון של שוויון.
גדעון סער: דרך אגב, זה דבר שהיה צריך להיות לפני הרבה זמן, התעכב שנה.
גדעון סער: הצעת החוק היא בכיוון שמחזק את השוויון בין המינים, מאפשר בעת הגירושים ליהנות מזכויות נצברות גם לגרושה.
גדעון סער: לכן אני מבקש שזה יעבור לוועדה למעמד האישה.
דוד טל: דעות אחרות?
דוד טל: טוב.
דוד טל: נצביע עכשיו על סעיפים 2 ו-3, כי זו אותה הצעת חוק, שמציעה גם חברת הכנסת נוקד.
דוד טל: אנחנו מצביעים כרגע אם להעביר את זה לוועדה לקידום מעמד קידום האישה או לוועדת הכספים.
דוד טל: מי בעד העברת הצעת החוק לוועדה לקידום מעמד האישה?
דוד טל: הצבעה בעד – 5 נגד – מיעוט נמנעים - 1 ההצעה להעביר את הצעת החוק לוועדה לקידום מעמד האישה נתקבלה.
דוד טל: מי בעד העברת הצעת החוק לוועדת הכספים?
דוד טל: הצבעה בעד – מיעוט נגד – רוב נמנעים – 1 ההצעה להעביר את הצעת החוק לוועדת הכספים לא נתקבלה.
דוד טל: שתי הצעות החוק של חלוקת זכויות הפנסיה, גם של חברת הכנסת נוקד וגם של חבר הכנסת אורון, יעברו לוועדה לקידום מעמד האישה.
דוד טל: (3) הצעת חוק הגנת הצרכן (תיקון – פרסומת למזון המכוונת לקטינים), התשס"ח-2007, של חברת הכנסת אורית נוקד
דוד טל: אנחנו עוברים לנושא הבא, הצעת חוק הגנת הצרכן (תיקון- פרסומת למזון המכוונת לקטינים), של חברת הכנסת אורית נוקד.
דוד טל: נשמעו הצעות להעביר את הצעת החוק לוועדת הכלכלה או ועדת העבודה, הרווחה והבריאות.
קולט אביטל: אני חושבת שגם מקומה של ההצעה הזו הוא בוועדה למעמד האישה.
גדעון סער: מוכן להעביר את זה לוועדה לזכויות הילד, בראשות נאדיה חילו.
דוד טל: מישהו רוצה להתייחס?
גלעד ארדן: הצעת החוק קובעת סטנדרטים לגבי פרסומות למזון שמיועד לקטינים, כיצד הפרסומת תוצג בצורה שאיננה מטעה.
גלעד ארדן: זו מהות הצעת החוק.
גלעד ארדן: כל נושא הפרסומות במדינת ישראל נידון בוועדת הכלכלה, בלי קשר לאיזה מוצר מפרסמים, בין אם זה פרסומות לסיגריות, נרגילות, רכבים או כל דבר אחר.
דוד טל: אני השתכנעתי.
דוד טל: מי בעד להעביר את הצעת החוק לוועדת הכלכלה?
דוד טל: הצבעה בעד - רוב נגד – אין ההצעה להעביר את הצעת החוק לוועדת הכלכלה נתקבלה.
דוד טל: (4) הצעת חוק לתיקון פקודת בתי הסוהר (הגבלת ביקור אסיר ביטחוני), התשס"ז-2007, של חבר הכנסת אלדד.
דוד טל: אנחנו עוברים להצעת חוק לתיקון פקודת בתי הסוהר (הגבלת ביקור אסיר ביטחוני), התשס"ז-2007, של חבר הכנסת אלדד.
דוד טל: נשמעו הצעות להעביר את הצעת החוק לוועדת הפנים או לוועדת החוץ והביטחון.
דוד טל: יושב ראש ועדת הפנים - - -
מיכאל אטלן: מה עם ועדת החוקה?
דוד טל: אתה יכול להציע.
דוד טל: יושב ראש ועדת הפנים מבקש להעביר את הצעת החוק לוועדת הפנים מן הנימוק שוועדת הפנים היא הדנה בפקודת בתי הסוהר ובכל נושא שירות בתי הסוהר.
דוד טל: יש מישהו שרוצה להתייחס?
אריה אלדד: נכון שנושא בתי הסוהר הוא באופן מסורתי בוועדת הפנים, אבל ועדת הפנים אולי תתעסק בזה רק באופן טכני.
אריה אלדד: אופיו של החוק, המחלוקת עליו, הם שניהם באים או מבעיות החוץ של ישראל או מבעיות הביטחון של ישראל, ולכן זה המקום הטבעי – ועדת החוץ והביטחון.
קולט אביטל: אני רק רוצה להעיר שיכול מאוד להיות שזה ייקח הרבה יותר זמן.
אריה אלדד: ועדת המשנה לחקיקה של ועדת החוץ והביטחון היא יותר מהירה.
משה גפני: חברת הכנסת אביטל צודקת בנושא הזה.
משה גפני: מבחינת המהירות אין ויכוח.
דב חנין: אדוני היושב ראש, אכן יש ויכוח פוליטי על הצעת החוק הזו, אבל הוויכוח הוא חיצוני לגרעין הצעת החוק.
דב חנין: הצעת החוק קובעת הסדר לגבי בתי סוהר.
דב חנין: זו מהותה האמיתית של הצעת החוק.
דב חנין: זה שכאשר שר הביטחון יפעיל את סמכותו הוא מן הסתם יפעיל שיקולים של חוץ וביטחון – זה ברור, אבל לא על השיקולים האלה הוועדה תחליט כשהיא דנה בחוק.
דב חנין: כשהוועדה דנה בחוק היא תחליט אילו הגבלות עושים על אסירים ביטחוניים, והשיקולים הביטחוניים של שר הביטחון או של ראש הממשלה או של רשויות הביטחון האחרות לא נמצאים בגדר החוק.
דב חנין: לכן, אני חושב שאם אנחנו לא רוצים לשבש את סדרי הכנסת לחלוטין, צריך להעביר לוועדת הפנים.
דב חנין: למה לא רוצים שזה יהיה בוועדת הפנים?
דב חנין: כי רוצים שזה במסגרת יותר נוחה למציע.
דב חנין: ככה נדמה לי.
קולט אביטל: יש שם אנשים מכל הקשת הפוליטית.
דב חנין: בוועדת החוץ והביטחון אין אנשים מכל הקשת הפוליטית.
דב חנין: בוועדת הפנים יש אנשים מכל הקשת הפוליטית.
גדעון סער: אני חושב שאני יורד לסוף דעתו של חבר הכנסת חנין, אבל גם לסוף דעתו של חבר הכנסת אלדד.
דב חנין: מה אומר הייעוץ המשפטי?
ארבל אסטרחן: ועדת הפנים, זה נושא של בתי סוהר, ביקורי אסירים.
דוד טל: נכריע בין ועדת החוץ והביטחון, לפי הצעתו של חבר הכנסת אלדד, לבין ועדת הפנים.
דוד טל: מי בעד ועדת החוץ והביטחון?
דוד טל: הצבעה בעד - 8 נגד – 3 נמנעים -אין ההצעה להעביר את הצעת החוק לוועדת החוץ והביטחון נתקבלה.
דוד טל: הצבעה בעד – מיעוט נגד – רוב נמנעים - אין ההצעה להעביר את הצעת החוק לוועדת הפנים והגנת הסביבה לא נתקבלה.
דוד טל: הנושא יועבר לוועדת החוץ והביטחון של הכנסת.
דוד טל: (5) הצעת חוק יסודות התקציב (תיקון - תמיכה במוסדות ציבור), התשס"ז-2006, של חבר הכנסת גפני.
דוד טל: (פ/1579/17)
דוד טל: אנחנו עוברים לנושא הבא, הצעת חוק יסודות התקציב (תמיכה במוסדות ציבור), של חבר הכנסת גפני.
דוד טל: בבקשה, חבר הכנסת גפני, בקצרה.
דוד טל: היו הצעות להעביר את זה לוועדת הכספים או לוועדת החינוך.
משה גפני: החוק מדבר על נושא רשת הגנים והחינוך העצמאי.
משה גפני: אני מציע את ועדת החינוך.
משה גפני: יש חוק דומה שנמצא כבר בוועדת החינוך ונדון לקריאה ראשונה, משהו שנוגע גם לחוק יסודות התקציב.
משה גפני: זאת הטעות של יושב ראש הישיבה, בגלל שקוראים לזה חוק יסודות הכספים הוא חשב שזו וועדת הכספים.
משה גפני: אין לזה קשר לוועדת הכספים, זה נושא חינוכי לגמרי.
דוד טל: אם אין השגות אחרות, נצביע על העברת הצעת החוק לוועדת החינוך.
דוד טל: מי בעד העברת הצעת החוק לוועדת החינוך?
דוד טל: הצבעה בעד – 4 נגד – אין נמנעים – אין ההצעה להעביר את הצעת החוק לוועדת החינוך, התרבות והספורט נתקבלה.
דוד טל: הצבעה בעד – אין נגד – רוב נמנעים – אין ההצעה להעביר את הצעת החוק הכספים לא נתקבלה.
דוד טל: תודה, נעביר את זה לוועדת החינוך של הכנסת.
דוד טל: (6) הצעה לסדר-היום בנושא: התייקרויות תעריפי החשמל – של חברי הכנסת יעקב מרגי (4501), ואסל טאהא (4511), סופה לנדבר (4514) ומאיר פרוש (4520).
דוד טל: אנחנו עוברים לנושא הבא, הצעה לסדר-היום בנושא: התייקרויות תעריפי החשמל – של חברי הכנסת יעקב מרגי, ואסל טאהא, סופה לנדבר ומאיר פרוש.
דוד טל: נשמעו הצעות להעביר את ההצעה לסדר-היום לוועדת העבודה, הרווחה והבריאות או לוועדת הכלכלה.
דוד טל: יושב ראש ועדת הכלכלה עזב את ישיבת ועדת הכנסת.
דוד טל: אשר על כן, חבר הכנסת גדעון סער, תציג את עמדתו?
ארבל אסטרחן: זה ודאי שייך לוועדת הכלכלה.
גדעון סער: זה שייך למשק האנרגיה, ועדת הכלכלה.
דוד טל: אנחנו מכירים את האכסניה.
דוד טל: הייתי שמח מאוד אם השולחן הזה היה מתמיד ונצמד לאכסניות הקבועות לכל נושא ונושא, אבל השולחן הזה כבר שינה לעתים קרובות, לצערי.
דוד טל: מי בעד להעביר את ההצעה לסדר לוועדת הכלכלה?
דוד טל: בעד – 6 נגד – אין נמנעים – אין ההצעה לסדר-היום תעבור לדיון בוועדת הכלכלה.
דוד טל: הצבעה בעד – אין נגד – רוב נמנעים – אין ההצעה להעביר את ההצעה לסדר-היום לוועדת העבודה, הרווחה והבריאות לא נתקבלה.
דוד טל: הנושא יעבור לוועדת הכלכלה.
דוד טל: 6. א.
דוד טל: בקשת יושב ראש ועדת החוקה, חוק ומשפט לשילוב הצעות החוק הבאות: הצעת חוק העונשין (תיקון מס' 98) (תקיפת קשישים), התשס"ח-2008), של חבר הכנסת משה שרוני (כ-194) הצעת חוק העונשין (תיקון – עונש מזערי לפגיעה בקשישים), התשס"ז-2007, של חבר הכנסת יצחק גלנטי וקבוצת חברי כנסת הצעת חוק העונשין (תיקון – עונש מזערי לפגיעה בקשישים), התשס"ז-2007, של חברת הכנסת אורית נוקד.
דוד טל: בקשת יושב ראש ועדת החוקה, חוק ומשפט למיזוג הצעות החוק הבאות:
דוד טל: הצעת חוק העונשין (תיקון מס' 98) (תקיפת קשישים), התשס"ח-2008, של חבר הכנסת דוד רותם (כ-188) הצעת חוק העונשין (תיקון מס'98) (תקיפת קשישים), התשס"ח-2008, של חבר הכנסת משה שרוני (כ-194).
דוד טל: יש לנו פה בקשה לדיון משולב ומיזוג.
ארבל אסטרחן: ביקשו שאציג את הנושא הזה.
ארבל אסטרחן: מדובר במספר הצעות חוק שעניינן החמרת הענישה על תקיפת קשישים.
ארבל אסטרחן: יש כאן שתי בקשות, בקשה של שילוב שתי הצעות חוק שעברו בדיון מוקדם, של חברי הכנסת גלנטי ונוקד, ביחד עם הצעת חוק של חבר הכנסת שרוני, שאושרה בקריאה הראשונה.
ארבל אסטרחן: לאחר מכן, בקשה למזג את הצעת החוק שעברה בקריאה הראשונה והצעות החוק ששולבו לתוכה עם הצעת חוק נוספת של חבר הכנסת רותם, שגם היא עברה בקריאה הראשונה.
ארבל אסטרחן: כל ההצעות עוסקות באותם נושאים וועדת החוקה רוצה להכין אותן יחד לקריאה שניה ושלישית.
משה גפני: קודם משלבים את זה ואחר כך ממזגים?
ארבל אסטרחן: חלק מההצעות עברו רק בדיון המוקדם, אז אותן רוצים למזג עם ההצעה של חבר הכנסת שרוני.
גדעון סער: לא, אלה שני מיזוגים שונים.
דוד טל: שלושה נושאים הם דיון משולב אחד ולאחר מכן מדובר על מיזוג שתי הצעות.
דוד טל: אני מדבר כרגע על דיון משולב.
דוד טל: מי בעד הדיון המשולב?